Sion Trevor (1563–1630)

bawd|Cyfieithiad: Yma y gorwedd John Trefor, marchog euraidd, ail fab Sion Trefor a ddaliai arfau Trefalun, Sir Ddinbych. Bu'n ysgrifennydd i Charles, iarll Nottingham, Pif Lyngesydd Lloegr (a Chymru)... gwyliedydd materion morwrol dan y brenhinoedd Elizabeth a Iago (James), cafodd ei dderbyn fel aelod bonheddig (?) o'r siambr gyfrin ar ddechrau teyrnasiad Y Brenin Iago...Cymerodd Margaret, merch Huw Trevanion o arfau o Gaerhayes, Cernyw, yn wraig.

Gwleidydd ac Archwiliwr Llongau Brenhines Lloegr oedd Sion Trefor I (hefyd, yn ddiweddarach: John Trevor; 1563– 2 Chwefror 1630)Gweler History of Parliament online; adalwyd 12 Chwefror 2017., sef ail fab Sion Trefor (m. 1589), milwr, uchelwr a gododd Trefalun ger Wrecsam. Gan mai i'r mab hynaf, Richard Trefor (1558 - 1638) yr aeth Trefalun, cododd John Trefor I faenordy iddo'i hun, sef Plas Teg, ger Yr Hôb, Sir y Fflint heddiw.
bawd|Plas Teg, yr Hôb, maenordy a godwyd gan Trevor. Dyfrlliw allan o A tour in Wales gan Thomas Pennant (1726-1798).
bawd|Plas Teg heddiw.

Priododd Margaret Trevanion (1565 - 1646), merch o Gernyw a chawsant 7 o blant: John (1596-1673), Anne, Jane, Elizabeth, Charles, William a Richard (m. 1676). Claddwyd tri o'i blant yn Eglwys Weybridge rhwng 1590 a 1605.

Prynnwyd safle Plas Teg gyda hen faenordy arno'n barod, ond ailgododd John Trefor blasty ar y safle yn 1590; ystyrir Plas Teg, heddiw, yn un o faneordai Jacobitaidd pwysicaf Cymru sydd. Mae wedi'i gofrestru gan Cadw ers Chwefror 1952 yn Radd I (rhif cofrestriad: 7).britishlistedbuildings.co.uk; adalwyd 12 Chwefror 2017.

Ei brif noddwr ef a'i frodyr oedd Howard o Effingham (Charles Howard, Iarll 1af Nottingham). Bu'n Aelod Seneddol ar sawl achlysur: Reigate yn 1593 a 1601 a hefyd Bletchingley yn 1597, 1604, ac yn 1614. Yn 1598 daeth yn 'Archwiliwr Llongau'r Frenhines' a gwnaed ef yn Farchog yn 1603. Etholwyd ef yn AS dros Bodmin yn 1625.

Bu ei fab, John Trevor (1596–1673), hefyd yn AS.

Claddwyd ef a'i wraig Margaret yn Eglwys Sant Cynfarch, yr Hôb, milltir o'u cartref.findagrave.com; adalwyd 12 Chwefror 2017.

Y teulu Trefor
Ceir sawl aelod dylanwadol iawn o'r teulu gan gynnwys (yn nhrefn dyddiad marw):

 Richard Trefor (m. 1614), aelod o Doctors’ Commons (18 Chwefror 1598), a barnwr yn llys y llynges, i John Trevor ( Coote, Civilians, 65; McClure, Letters of J. Chamberlain, i, 544-5).(Coote, Civilians, 65; McClure, Letters of J. Chamberlain, i, 544-5).
 Syr Sackville Trefor (c.1565-1633), morwr.
 Syr Richard Trefor (1558 - 1638), milwr, gwleidydd a gweinyddwr yn Iwerddon.
 John Trevor (g. c. 1652).
 Syr Thomas Trefor (1572 - 1656), barnwr.
 Syr John Trevor II (1596–1673), seneddwr.
 Syr John Trefor III (1626 - 1672), ysgrifennydd y wladwriaeth.
 Syr Thomas Trefor (1612 - 1676), cyfrifydd y Duchy of Lancaster.
 Richard Trefor (m. 1676), hynafiaethydd .
 Thomas Trefor (1658 - 1750), y barwn Trefor (o Drefalun) 1af, a barnwr.
 Richard Trefor (1707 - 1771), esgob Tyddewi a Durham.

Gweler hefyd
 Trefor, Wrecsam
 Ieuan Trefor I - Clerigwr Cymreig oedd Ieuan Trefor I (bu farw 1357), a wasanaethodd fel Esgob Llanelwy o 1346 hyd ei farw yn 1357.
 Ieuan Trefor II - Esgob Llanelwy rhwng 1394 a 1408 ac awdur Cymraeg 
 George Rice-Trevor, 4ydd Barwn Dinefwr - (1795 – 1869); AS

Cyfeiriadau

Categori:Marwolaethau 1630
Categori:Pobl o Wrecsam
Categori:Treforiaid Trefalun
Categori:Pobl o Oes y Tuduriaid
Categori:Barnwyr o Gymru